Source: https://www.hrvpraxi.sk/33/zahranicna-pracovna-cesta-v-roku-2019-uniqueidmRRWSbk196FPkyDafLfWAMz_oMD_T6f2KYNHsBRs6xgzFKDtbKHLbg/?uri_view_type=4
Timestamp: 2019-07-17 08:47:34+00:00
Document Index: 857002

Matched Legal Cases: ['§ 3', '§ 11', '§ 11', '§ 12', '§ 13', '§ 14']

Zahraničná pracovná cesta v roku 2019 | Riadenie ľudských zdrojov v praxi
2019.11.1.1 Zahraničná pracovná cesta v roku 2019
Pri vyslaní zamestnanca na zahraničnú pracovnú cestu je zamestnávateľ v zmysle § 3 zákona č. 283/2002 Z. z. o cestovných náhradach v znení neskorších predpisov povinný písomne určiť:
miesto nástupu na zahraničnú pracovnú cestu,
miesto výkonu práce v zahraničí,
čas trvania zahraničnej pracovnej cesty,
spôsob dopravy na zahraničnú pracovnú cestu,
miesto skončenia zahraničnej pracovnej cesty,
môže dohodnúť prerušenie zahraničnej pracovnej cesty z dôvodov na strane zamestnanca pred alebo po skončení výkonu práce,
môže určiť aj ďalšie podmienky zahraničnej pracovnej cesty.
Podmienky zahraničnej pracovnej cesty môže zamestnávateľ v prípade potreby určiť:
samostatne pre každú zahraničnú pracovnú cestu,
jedným rozhodnutím na viacero zahraničných pracovných ciest zamestnanca.
Zamestnanec vyslaný na zahraničnú pracovnú cestu má podobne ako zamestnanec vyslaný na tuzemskú pracovnú cestu nárok:
náhradu preukázaných cestovných výdavkov za cesty na návštevu jeho rodiny
Okrem týchto náhrad má zamestnanec vyslaný na zahraničnú pracovnú cestu nárok:
na komerčné poistenie,
náhrada výdavkov za povinné a odporúčané očkovanie,
náhrada výdavkov za cesty na návštevu rodiny.
Ak zámestnávateľ nepoistil zamestnanca sám, tak zamestnancovi pri zahraničnej pracovnej ceste patrí náhrada preukázaných výdavkov za poistenie nevyhnutných liečebných nákladov v zahraničí (nevyhnutné ošetrenie, vyšetrenie, lieky, pobyt v nemocnici, preprava chorého alebo telesných pozostatkov na územie Slovenskej republiky).
Táto náhrada sa vzťahuje aj na iné druhy poistenia (poistenie batožiny, strata dokladov, spôsobená škoda, storno poplatky), kde zamestnávateľ môže tiež poskytnúť náhradu. Poskytnutie takejto náhrady je pre zamestnávateľa dobrovoľné (§ 11 zákona č. 283/2002 Z. z. o cestovných náhradach v znení neskorších predpisov).
Zamestnanec vyslaný na zahraničnú pracovnú cestu do tropických alebo inak zdravotne problematických oblastí má nárok na preukazané výdavky na povinné a odporúčané očkovanie Svetovou zdravotníckou organizáciou alebo Úradom verejného zdravotníctva Slovenskej republiky (§ 11a zákona č. 283/2002 Z. z. o cestovných náhradach v znení neskorších predpisov).
Ak sa zamestnanec so zamestnávateľom písomne dohodnú na návšteve rodiny zamestnanca v mieste jeho pobytu alebo inom dohodnutom mieste pobytu rodiny na území Slovenskej republiky, patrí zamestnancovi náhrada písomne dohodnutých výdavkov, najviac v rozsahu, výške a za podmienok ako pri zahraničnej pracovnej ceste (§ 12 zákona č. 283/2002 Z. z. o cestovných náhradach v znení neskorších predpisov).
Za zahraničnú pracovnú cestu sa považuje čas strávený mimo územia Slovenskej republiky, začiatok a koniec cesty počítaný podľa spôsobu opustenia republiky:
čas prechodu slovenskej štátnej hranice v prípade presunu autom, vlakom, pešo, autobusom,
čas odletu a príletu lietadla z a do Slovenskej republiky,
čas príchod a odchod lode z prístavu, v ktorom sa vykonáva vstupná a vystupná hraničná kontrola.
Tento čas trvania zahraničnej pracovnej cesty mimo územia Slovenskej republiky je rozdelený na časové pásma:
Základné sadzby stravného v eurách alebo v cudzej mene ustanovuje všeobecne záväzný právny predpis, ktorý vydáva Ministerstvo financií Slovenskej republiky.
V prípade, že pracovná cesta netrvá celý deň, tak sa stravné kráti. V prípade pracovnej cesty trvajúcej:
do 6 hodín vrátane, patrí zamestnancovi stravné vo výške 25% zo základnej sadzby stravného,
Ak zamestnanec má zabezpečené bezplatné stravovanie, napríklad raňajky v rámci hotelových služieb, pracovný obed poskytnutý obchodným partnerom, tak sa stravné kráti :
za poskytnuté raňajky o 25%,
za poskytnutú večeru o 35%
Stravné pri prechode viacerými krajinami sa poskytuje podľa krajiny, v ktorej strávi zamestnanec najviac hodín.
Ak zamestnanec strávi vo viacerých krajinách rovnaký čas, tak sa mu poskytne stravné krajiny výhodnejšej pre zamestnanca (§ 13 zákona č. 283/2002 Z. z. o cestovných náhradach v znení neskorších predpisov).
Zamestnávateľ môže zamestnancovi poskytnúť vreckové v eurách alebo cudzej mene vo výške 40% stravného. Táto náhrada je pre zamestnávateľa dobrovoľná (§ 14 zákona č. 283/2002 Z. z. o cestovných náhradach v znení neskorších predpisov).
Ak sa zamestnanec písomne dohodne so zamestnávateľom, že pri pracovnej ceste použije cestné motorové vozidlo okrem cestného motorového vozidla poskytnutého zamestnávateľom, patrí mu základná náhrada za každý 1km a náhrada za spotrebované pohonné látky.
Ak sa zahraničná pracovná cesta uskutočňuje v krajinách eurozóny, alebo krajinách kde je zavedená mena EURO, patrí mu náhrada v EURO.
Ak sa zahraničná pracovná cesta uskutočňuje v krajine, kde nie je zavedená mena EUR, patrí mu náhrada v cudzej mene krajiny, kde sa zahraničná pracovná cesta koná.
Hodnota náhrady sa určí :